Pirkimo sąlygų 3 priedas

„SAVIVALDYBĖS ADMINISTRACIJOS PASTATO APŠVIETIMO ĮRENGIMO  DARBAI“  
TECHNINĖ SPECIFIKACIJA


1. Užsakovas –  Kėdainių rajono savivaldybės administracija, J. Basanavičiaus g. 36, Kėdainiai. 
2. Objektas – Kėdainių rajono savivaldybės administracijos pastato (priekinė pastato pusė), J. Basanavičiaus g. 36, Kėdainiai, piliastrų apšvietimo įrengimo darbai. 
3. Objekto aprašymas: 
3.1. demontuoti ant Kėdainių rajono savivaldybės administracijos priekinės pastato pusės fasado 
piliastrų viršuje esančius šviestuvus – 15 vnt.;
3.2. sumontuoti LED tipo šviestuvus piliastrų viršuje – 15 vnt. ir piliastrų apačioje – 15 vnt.;
3.3. apšviečiamo pastato fasado matmenys: L (plotis) – 45,40 m, H (aukštis) – 19,30 m;
3.4. sumontuoti skydą: viršįtampių ribotuvus, saugiklius, automatinį jungiklį. Sujungti kabeliais visus prietaisus, maitinimo blokus, jei reikalinga, papildomus skydus. Atvesti į skydą maitinimo kabelį.
4. Visa įranga montuojama savivaldybės administracijos pastato pirmo aukšto koridoriuje. Šviestuvų tvirtinimui prie fasado piliastrų naudoti tik varžtus iš nerūdijančio plieno. Varžtų ir laikiklių spalva (jų matomos dalies) turi atitikti šviestuvų spalvą (tikslinama su Užsakovu darbų atlikimo metu). Darbų seka gali būti tikslinami ir keičiami po derinimo su Užsakovu. Kabelių tiesimas pirmame aukšte: kabeliai tiesiami lataku (200x100 mm), sienomis, lubomis; virš 2 m aukštyje –atvirai, žemiau 2 m aukštyje – atvirai, bet PVC apsaugos vamzdžiuose. 
5. Lauko kabeliai vedami tarp pirmo ir antro aukšto paslėpti metaliniame latake. Latakas metalinis apie 20x10 cm. Įsivertinti, jei bus poreikis, HPL plokščių demontavimo ir sumontavimo darbus; skardos demontavimo ir sumontavimo darbus ant piliastrų. 
6. Visi darbai, kurie gali būti pagrįstai laikomi būtinais instaliavimo darbų užbaigimui ir tinkamam eksploatavimui, turi būti privalomi atlikti nepriklausomai nuo to, ar jie yra apibūdinti šiame dokumente ar ne. 
7. Visi numatomi įrengimai, gaminiai ir medžiagos, jų montavimas, išbandymas, derinimas ir eksploatacija turi atitikti normatyvinių ir nuorodinių dokumentų sąraše pateikiamiems normatyviniams ir teisiniams dokumentams. Taip pat visi numatyti prietaisai, įrengimai, elektros aparatūra, elektros skydai, kabeliai, montažinės medžiagos ir gaminiai, numatyti įrengti objekte turi būti sertifikuoti Lietuvos Respublikoje. Jie turi būti montuojami, išbandomi ir suderinami pagal jų gamintojų standartus arba technines sąlygas. Taip pat statybos produktas laikomas tinkamu naudoti, jeigu jis atitinka darniojo standarto ar Europos techninio liudijimo reikalavimus, o kai tokių specifikacijų nėra, - nacionalinės techninės specifikacijos, pripažintos Europos Sąjungoje, reikalavimus. Jei nėra nė vienos iš minėtų specifikacijų, - statybos produktas laikomas tinkamu naudoti, jeigu jis atitinka nacionalinės techninės specifikacijos reikalavimus. Statybos produktai, tinkami naudoti pagal paskirtį ir atitinkantys darniųjų techninių specifikacijų reikalavimus turi būti paženklinti ,,CE” ženklu.
8. Negalima montuoti deformuotų ar kitaip pažeistų elektros įrangos detalių, laidų, kabelių, kol defektai nebus pašalinti nustatyta tvarka. 
9. Visa įranga ir kabeliai turi būti patikimai sužymėti pagal Lietuvos Respublikos žymėjimo sistemą ir instrukcijas. Žymėjimas turi atitikti techninę dokumentaciją. Spintų, skydų, valdymo skydų, dėžučių korpusai turi būti su žymėmis, pažymėtomis kuriai įrenginių daliai priklauso įranga. 


10. Medžiagos (orientaciniai medžiagų kiekiai):
10.1. skydas, v/t, 48 moduliai, ne mažiau kaip IP44 - 1 vnt;
10.2. DMX kabelis - 2026 m;
10.3. maitinimo kabelis 3x2,5mm2  - 288 m;                                                                                    
10.4. vamzdis nuo D16 iki D50 - 2300 m;
10.5. paskirstymo dėžutės - 46 vnt;
10.6. maitinimo kabelis 5x4 mm2  23 m;
10.7. instaliacinis plastikinis kanalas - 23 m;
10.8. sieniniai, prožektoriaus tipo, kryptinės šviesos LED tipo šviestuvus – 30 vnt. (16 LED, 220V, ne mažiau kaip 40W, ne mažiau kaip 1290Lm, RGBW, ne mažiau kaip IP66, ne mažiau kaip IK06);
10.9. DMX valdiklis su liečiamu ekranu  – 1 vnt;
10.10. maitinimo šaltinis (9V-DC, 0,3 A) – 1 vnt;
10.11. instaliacinis metalinis kanalas - 90 m;
10.12. tvirtinimo medžiagos.


__________________________
